Πάνκεϊκ φούρνου με μήλα (Dutch baby)
To dutch baby είναι ένα αφράτο και μεγάλο πάνκεϊκ που ψήνεται στον φούρνο μαζί με φρούτα. Είναι πανεύκολο και μπορείτε να το ετοιμάσετε γρήγορα για πρωινό ή για σνακ.
2 μήλα, καθαρισμένα και κομμένα σε λεπτές φέτες, 3 αυγά, 60 γρ. ζάχαρη, λευκή, κρυσταλλική, 20 γρ. ρούμι μαύρο, 120 γρ. αλεύρι για όλες τις χρήσεις, 1 κ.γ. μπέικιν πάουντερ, 1/3 κ.γ. αλάτι, 200 γρ. γάλα φρέσκο, πλήρες, χλιαρό, 30 γρ. βούτυρο αγελάδος, λιωμένο + επιπλέον για το άλειμμα του σκεύους, ζάχαρη άχνη + κανέλα (για το σερβίρισμα)
Για τα πάνκεϊκ φούρνου με μήλα, ανακατεύουμε, σε ένα μπολ, με το σύρμα τα αυγά με τη ζάχαρη, μέχρι να αφρατέψουν. Ρίχνουμε το ρούμι, το αλεύρι, το μπέικιν και το αλάτι και συνεχίζουμε το χτύπημα μέχρι να αναμειχθούν. Προσθέτουμε σταδιακά το χλιαρό γάλα και ανακατεύουμε μέχρι να σχηματιστεί ένας αραιός χυλός. Τον αφήνουμε στην άκρη, σε θερμοκρασία δωματίου, για περίπου 3 ώρες να ξεκουραστεί. Προθερμαίνουμε τον φούρνο στους 160-170°C και βουτυρώνουμε ένα μικρό ταψί ή τηγάνι που μπαίνει και στον φούρνο, διαμέτρου 18 εκ. Αδειάζουμε τον χυλό, σκορπίζουμε στην επιφάνεια τις φέτες του μήλου, τις αλείφουμε με τα 30 γρ. λιωμένο βούτυρο και ψήνουμε για 50 λεπτά, μέχρι η περιφέρεια του γλυκού να φουσκώσει και να ροδίσει. Ξεφουρνίζουμε, αφήνουμε λίγο να κρυώσει και να γίνει χλιαρό και, αν θέλουμε, πασπαλίζουμε το flaugnarde με λίγη ζάχαρη άχνη και κανέλα.
Αυγά,Μήλο,Ρούμι